open-index/open-wikipedia-markdown huggingface dataset:
Ֆոնսոմ

**Ֆոնսոմ** (), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Սեն Կանտեն-2 կանտոնայի կազմի մեջ։ Կոմունայի շրջանը՝ Սեն Կանտեն։

INSEE կոդը՝ 02319։

## Բնակչություն
2010 թվականին բնակչությունը կազմել է 535 մարդ։ 

## Տնտեսություն
2010 թվականի տվյալներով 362 աշխատունակ բնակիչներից 237-ը (15-64 տարեկան) տնտեսապես ակտիվ են,               125-ը՝ պասիվ (ակտիվության ինդեքսը՝ 65,5 %, 1999 թվականին 65,5 % էր)։ 237 ակտիվ բնակիչներից 197-ը (116 տղամարդ և 81 կին) աշխատող, գործազուրկ՝ 40 (24 տղամարդ և 16 կին)։ 125 պասիվներից 36-ը աշակերտներ և ուսանողներ են, 39-ը՝ թոշակառուներ, 50-ն էլ պասիվ են այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ — Ֆոնսոմ 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Ժողովածու (2783)

**Ժողովածու** (2783), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2783 թվի տակ։ Ձեռագիրը գրվել է 12-րդ դարում, 1409 թվականին, Գրիգոր վարդապետ, Վարդան (Բ) գրիչների կողմից։ Ստացողը եղել է Ստեփաննոս Շահուռեցին, Աննան, Հոռոփսիմը, Հովսեփ երեցը (Բ)։ Գրված է թղթի վրա, որը ունի 23,6X16,3 չափս։ Ձեռագիրը կազմված է 264 թերթից։ Գրված է երկսյուն, միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 7ա, 31ա, 32ա, 37ա, 68ա, 72ա, 88ա, 93ա, 73բ և այլուր, հետագայի՝ 177ա (15-16-րդ դարեր), 131բ (1688 թվական), կնիք՝ 26ա։
## Բովանդակություն
* Յովհ. Երզնակացւոյ Սահման եղբայրութեան, Կանոնք տղայահասակ մարդկանց. Վասն զօտի տալոյն, Յակոբ զարթիր (չափ.), Խրատ հասարակաց քրիստոնէից։
* Խրատք Խիկարայ։
* Խրատք Յովհ. Գառնեցւոյ։
* Բանք իմաստնոց։
* Ճառք, Քարոզք (Եփրեմ, Վարդ. Այգեկցի, Ոսկեբերան, Յովհ. Մանդակունի, Իգնատիոս, Թէոփիլոս, Գէորգ վրդ.):
* Տեսիլ Աթանասի։
* Յակոբայ կթղ.-ի Թուղթ։
* Ներս. Շնորհալւոյ Թուղթ ընդհանրական, Թուղթ ի Միջագետս։
* Վարդ. Արևելցւոյ Մեկնութիւն Արարածոց։
* Բարուախոս։
* Բարսղի և Ոսկեբերանի Պատճառ սաղմոսաց։
* Ի Մեկնութենէ Ղուկասու Ոսկեբերանի։
* Խորհուրդ քառասնօրեայ ընծայման տաճարի։

## Ծանոթագրություններ

Կատեգորիա:Մատենադարանի ձեռագրեր
Ժողովածու (1244)

**Ժողովածու** (1244), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 14-րդ դարում Մկրտիչ գրիչի կողմից։ Գրված է թղթի վրա, որը ունի 17×12,3 չափս։ Ձեռագիրը կազմված է 313 թերթից։ Գրված է միասյուն, բոլորգիրով։ Կազմը՝ կաշեպատ տախտակ դրոշմազարդ։ Հիշատակարաններ՝269ա, 270 բ, 303բ O:

## Բովանդակություն
*Ի մեկնութենե Հին և նոր կտակարանաց (Ոսկեբերան, Նանայ, Եփրեմ, Բարսեղ, Լուսավորիչ, Մխ․ Գոշ, նանունք)
*Յովհ․ վանականի Յաղագս տարեմտին
*Յաղագս խմորին։
*Յաղագս հիմնարկութեան եկեղեցւոյ։
*Ի պատճառ տոնից տերունականց։
*Խորհուրդ Ստեփաննոսի նախավկային։
*Եպիփանոս խնդիրք ազգահամարին։

## Ծանոթագրություններ

Կատեգորիա:Մատենադարանի ձեռագրեր
Հարիս Յուլին

**Հարիս Յուլին** (, ), թատրոնի, կինոյի և հեռուստատեսության ամերիկացի դերասան, թատրոնի ռեժիսոր։

## Կենսագրություն
Հարիս Յուլինը ծնվել և մեծացել է Հարավային Կալիֆոռնիայում, Լոս Անջելեսում ավարտել է Կալիֆոռնիական համալսարանը։ 1963 թվականին Թել Ավիվում թատերական դերերից է սկսվել Յուլինի դերասանական կարիերան։ Լոս Անջելեսում նա հիմնադրել է դասական թատրոն, աշխատել Բուֆֆալոյի, Եյլի և Վաշինգտոնի  թատրոններում, այնուհետև տեղափոխվել՝ Նյու Յորք։ 1970 թվականին Յուլինը առաջին անգամ հանդես է եկել թատերական ռեժիսորի որակավորմամբ, սկսել նկարահանվել ֆիլմում և «Ճանապարհի ավարտ» ֆիլմում մարմնավորել գլխավոր կերպարներից մեկին։   
Ֆիլմում Յուլինին մեծ մասամբ առաջարկում էին երկրորդ պլանի դերեր։ Նա նկարահանվել է ավելի քան 100 ֆիլմերում և հեռուստասերիալներում, որոնց շարքին են դասվում ՝ «Սպիով դեմքը», «Գիշերային շարժումներ», «Այլ կին», «Մարզումային օր»։ 1996 թվականին Յուլինն առաջադրվում է Էմմի մրցանակի՝ «Կատակերգական հեռուստասերիալի լավագույն հրավիրված դերասան» անվանակարգում՝  «Ֆրեյզեր» ֆիլմում ավազակի կերպարով։

## Անձնական կյանք
1970-1972 թվականներին Յուլինը հարաբերություններ է սկսում դերասանուհի Ֆեյ Դանաուեյի հետ, որի հետ ծանոթացել է «Դոկ» ֆիլմի նկարահանման ժամանակ, այնուհետև մինչ իր մահը (1993 թվական) ամուսնացած է լինում դերասանուհի Գվեն Ուելսի հետ։

## Արտաքին հղումներ
* 
* Յուլին *Broadway World* կայքում

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի թատերական ռեժիսորներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Թատրոնի դերասաններ
Յոնգ Փալ (հեռուստասերիալ)

**«Յոնգ Փալ»** (), 2015 թվականի հարավկորեական հեռուստասերիալ, գլխավոր դերերում նկարահանվել են Ջու Վոն, Կիմ Թե Հինը, Չոի Ջոնգ Անը և Ջո Հյուն Ջեյը։ Ցուցադրվել է 2015 թվականի օգոստոսի 5- ից մինչև հոկտեմբերի 1-ը, SBS հեռուստաալիքով։

## Դերերում
* Ջու Վոն՝ Կիմ Թե Հյոն
* Կիմ Թէ Հին՝ Հան Յոն Ջին
* Չհե Ջոնգ Ան՝ Լի Չխե Յոն
* Ջո Հյուն Ջեյ՝ Հան Դու Ջուն

## Վարկանիշ

## Մրցանակներ և անվանակարգեր

## Ծանոթագրություններ

## Արտաքին հղումներ
* Պաշտոնական կայք էջ 
* Յոնգ Փալ Hancinema կայքում

Կատեգորիա:2015 հեռուստասերիալներ
Կատեգորիա:Կորեերեն հեռուստասերիալներ
Կատեգորիա:Հարավկորեական հեռուստասերիալներ
Կատեգորիա:Հարավկորեական ռոմանտիկ հեռուստասերիալներ
Բասեն (այլ կիրառումներ)

**Բասեն**, կարող է վերաբերել՝
* Բասեն, գավառ Մեծ Հայքի Այրարատ նահանգում
* Բասեն, գյուղ Հայաստանի Շիրակի մարզում
* Բասեն, քաղաք Արևմտյան Հայաստանում, Էրզրումի նահանգի Բասեն գավառի կենտրոնը
Լոուրենսու դի Ալմեյդա

**Լոուրենսու դի Ալմեյդա** (, ), Հնդկաստանի առաջին պորտուգալացի փոխարքա Ֆրանսիշկու դե Արմեիդայի որդին։

Մասնակցել է հոր ղեկավարությամբ կազմակերպված պորտուգալական 7-րդ արշավանքին դեպի Հնդկաստան։ Ըստ երևույթի՝ 1505 թվականին նա դարձել է առաջին պորտուգալացին, ում նավերը մոտեցել են Շրի Լանկայի (Ցեյլոնի կղզի) ափերին։ Նա Կոլոմբոյում հիմնել է գաղութային առևտրավան։

1506 թվականին Լաուրենսը գլխավորել է պորտուգալական ուժերին Կաննանգրեի ճակատամարտում, որտեղ պորտուգալացիները հասնում են լիակատար հաղթանակի։

Երկու տարի անց Լաուրենսու դի Ալմեիդա գլխավորում է պորտուգալական ուժերին եգիպտական մամլուքների դեմ մղվով Չաուլի ճակատամարտում։ Սակայն այս անգամ նրա գլխավորած նավատորմը պարտություն է կրում։ Ճակատամարտի ընթքացքում Լաուրենսու դի Ալմեիդայի նավը խորտակվում է և վերջինս զոհվում է։

Ֆրանսիշկու դի Արմեիդայի գլխավորությամբ պորտուգալացիները փոխհատուցում են նախորդ պարտությանը՝ ջախջախելով Մամլուքյան սուլթանության, Կալկաթայի և Գուջարաթի միացյալ նավատորմերին։

Լաուրենսու դի Արմեիդայի անունը հիշատակված է հայտնի պորտուգալացի բանաստեղծ Լուիշա դե Կամոենսայի «Լուզիադներ» էպիկական պոեմում։

## Ծանոթագրություններ

Կատեգորիա:Մարտում զոհվածներ
Կատեգորիա:Պորտուգալացի ծովագնացներ
Կատեգորիա:Պորտուգալացի ճանապարհորդներ
Կատեգորիա:Ռազմական գործիչներ
Բասկան (այլ կիրառումներ)

**Բասկան**, կարող է վերաբերել՝
* Բասկան - գյուղ Արևմտյան Հայաստանում, Բիթլիսի վիլայեթի Վարդոյի գավառակում
* Բասկան - գյուղ Ռուսաստանի Բաշկորտոստան հանրապետության Բելորեցկի շրջանի կազմում
Պիետա (ֆիլմ)

**«Պիետա»** (), ռեժիսոր Կիմ Կի Դուկի 2012 թվականին նկարահանած հարավկորեական քրեական դրամա։ Ֆիլմն անվանվել է ի պատիվ Միքելանջելոյի հայտնի Պիետա քանդակի։ «Pietà» իտալերենից թարգմանաբար նշանակում է «բարեգթություն»։

Ֆիլմի համաշխարհային պրեմիերան տեղի է ունեցել Վենետիկի 69-րդ կինոփառատոնի ժամանակ, որտեղ ֆիլմն արժանացել է «Ոսկե առյուծ» գլխավոր մրցանակի : Սա կորեական կինոարտադրության առաջին ֆիլմն է, որն արժանացել է Վենետիկի կինոփառատոնի մրցանակին։

2014 թվականին ֆիլմը ցուցադրվել է Ոսկե ծիրան կինոփառատոնի «Հետահայաց ցուցադրություններ» ծրագրում։

## Ստեղծման պատմություն
Վատիկանում գտնվելիս Կիմ Կի Դուկը ոգեշնչվել է Միքելանջելոյի «Պիետա» քանդակով։ Իր ֆիլմում ռեժիսորը ցանկացել է ցույց տալ, թե ինչպես են գումարի պատճառով ի հայտ գալիս սոցիալական խնդիրներ, քանդվում են ընտանիքներ, տեղի են ունենում ինքնասպանություններ։ Ռեժիսորի համար առանձնակի կարևորություն է ներկայացնում նաև Սեուլով հոսող  Չհոնգեչհոն վտակը և նրա ափերին գտնվող գործարանները։ Կիմ Կի Դուկին հետաքրքրում է այդ գործարանում աշխատող և մոտակա տներում բնակվող մարդկանց կյանքը։ Սկզբում նախատեսվել է ֆիլմը  նկարել Եվրոպայում և նկարահանվելու հրավիրել հայտնի դերասանների, ինչը իրականացնել չի հաջողվել ֆինանսական խնդիրների պատճառով։ Շուրջ երկու ամիս Ճապոնիայում անցկացնելուց և քասթինգներ անելուց հետո Կիմ Կի Դուկը հարմար դերասան չգտնելով՝ վերադարձել է Կորեա, որտեղ էլ գտել է իր ֆիլմի գլխավոր հերոսին։ Ֆիլմի արժեքը կազմել է 100 հազար դոլար, որի մեծ մասը ներդրել է Կիմ Կի Դուկը։

## Սյուժե
Լի Կան Դոն անսիրտ մարդ է, ով ընտանիք չունի։ Նրա աշխատանքն է սպառնալ պարտապաններին մարելու իրենց հաճախորդների վարկերը։ Տոկոսները վերակագնելու համար պարտապանները պետք է ապահովագրություն կնքեն, և Կան Դոն դաժանորեն վնասում է պարտապաններին։ Մի օր նրան է այցելում միջին տարիքի խորհրդավոր մի կին  և հայտնում, որ նրա վաղուց անհետացած մայրն է։ Կինը համառորեն հետևում է Կան Դոյին, ով շարունակում է անել իր աշխատանքը, սակայն կնոջ տածած մայրական սիրուց աստիճանաբար վերափոխվում է։

## Դերեր
* Չո Մին-սո
* Լի Չուն-Չին
* Վու Կի-Հոն
* Կան Ընչին
* Չհո Չե-ռյոն

## Մրցանակներ
*Վենետիկի միջազգային կինոփառատոն, Իտալիա, 2012,
**«Ոսկե առյուծ»
**«Ոսկե մուկ»
**«Փոքր ոսկե առյուծ»
**Նաձարենո Տադդեի մրցանակ
* Ժյուրիի մեծ մրցանակ, Խաղաղօվկիանոսյան Ասիայի կինոմրցանակաբաշխություն, Ավստրալիա, 2012
* Հանդիսատեսի մրցանակ, Ասիական կինոմրցանակաբաշխություն, Չինաստան, 2013
* «Երկնագույն վիշապ» մրցանակ, «Կապույտ վիշապ» մրցանակաբաշխւթյուն, Հարավային Կորեա, 2012
* «Մուհր Ասիա/Աֆրիկա» մրցանակ, Դուբայի միջազգային կինոփառատոն, ՄԱԷ, 2012
* «Ռեժիսորների շաբաթ» ծրագրի մրցանակ, Ֆանտաշպորտու միջազգային կինոփառատոն, Պորտուգալիա, 2013
* «Մեծ զանգ» մրցանակ, Ժյուրիի մրցանակ, «Մեծ զանգ» մրցանակաբաշխություն, Հարավային Կորեա, 2012
* «Արբանյակ» մրցանակ, «Արբանյակ»  մրցանակաբաշխություն, ԱՄՆ, 2012
* Հանդիսատեսի մրցանակ, Տոկիոյի FILMeX կինոփառատոն, Ճապոնիա,  2012

## Ծանոթագրություններ

## Արտաքին հղումներ
* 
* Фильм на  HanCinema
* Фильм на  Film Business Asia

Կատեգորիա:2012 ֆիլմեր
Կատեգորիա:Կիմ Կի Դուկի ֆիլմեր
Կատեգորիա:Հարավկորեական դրամա ֆիլմեր
Կատեգորիա:Հարավկորեական ֆիլմեր
Կատեգորիա:Ֆիլմեր մայր-որդի հարաբերությունների մասին
Ջեյմս Վան

**Ջեյմս Վան** (, ), ավստրալիացի կինոռեժիսոր։

## Կենսագրություն
Ջեյմս Վանը ծնվել է 1977 թվականին Կուչինգում, Մալայզիա։ Կուչինգում գտնվող Սուրբ Թոմասի հիմնական դպրոցն ավարտելուց հետո, իր ընտանիքի հետ տեղափոխվեց Ավստրալիայի Մելբուրն քաղաք։ Այնտեղ հաճախեց կինոդպրոց և ծանոթացավ Լի Ուոնելի հետ։ Ստուգողական աշխատանքի ժամանակ նրանք գրել են «Սղոց» անվամբ սցենար, որից հետո էլ նկարահանել են այդ «Սղոցի» մասին կարճամետրաժ ֆիլմ։ Նրանց ղեկավարը դա այնքան էր հավանել, որ այդ մտահղացումը ուղարկել էր Հոլիվուդ։ Ուղարկել էր և մոռացել էր։ Մի քանի ամիս անց մի նամակ եկավ, որով Վանին և Ուոննելին հրավիրում էին նկարահանել սցենարով գրած ֆիլմ։

Ջեյմ Վանը «Սղոց II» ֆիլմի ռեժիսոր չեղավ ռեժիսոր, սակայն Ուոնելի հետ միասին դարձան ֆիլմի պրոոդյուսերներ։ 2007 թվականին մեծ էկրաններ բարձրացել է «Մահացու լռություն» անվամբ ֆիլմը, որտեղ նա եղավ ռեժիսոր, իսկ Լի Ուոնելը դարձավ սցենարիստ։

Ավարտել է Մալայզիայի Կուչինգում գտնվող Սուրբ Թոմասի հիմնական դպրոցը, և Մելբուրնյան բարձրագույն կինոդպրոցը։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Ավստրալիացի գրողներ
Կատեգորիա:Ավստրալիացի կինոռեժիսորներ
Ռեսոմացիա

**Ռեսոմացիա** (՝ էություն, բովանդակություն), դիակների լուծարման գործընթաց, որը մշակել է շոտլանդացի գիտնական Սենդի Սալլիվենը (Sandy Sullivan)՝ 2007 թվականին, ու թաղման բյուրոներում բավականին առաջընթաց է ապրել՝ *Resomation Ltd* կազմակերպության կողմից։

## Տեխնոլագիա
Մարմինը տեղավորում են հերմետիկ խցիկի՝ ռեսոմատորի մեջ, որը կալիումի հիդրօքսիդով է լցված, ճնշումը խցիկում հասնում է մինչև 10 մթնոլորտ, իսկ ջերմաստիճանը՝ 180°С։ Այդ պայմաններում տեղի է ունենում պինդ օրգանների դեմիներալիզացում ու մարմնի լրիվ քայքայումը տեղի է ունենում 2,5-3 ժամում։

Ռեսոմատորային խցիկի սառեցումից հետո այն լվանում են տաք ջրով, որպեսզի վերանան բոլոր մնացորդները, չորացնում են հատուկ վառարանում (մոտավորապես 10 րոպե) և առաջանում է սպիտակ փոշի, որը հանձնում են մահացողի հարազատներին։

## Առավելություններ
Ռեսոմացիայի հիմնական առավելությունները մնացածների նկատմամբ համարվում են․
* Դիակիզման համեմատ․ էկոլոգիական մաքրություն, քանի որ CO-ի արտանետումներ չեն լինում ու համեմատաբար քիչ էներգիա է սպառում։
* Հողում թաղելու համեմատ․ դիակի քայքայման արագությունը մոտավորապես 3 ժամ է՝ համեմատած մի քանի տասնյակ տարիների հետ։

## Կրոնական հայացքներ
Քրիստոնեական երկրներում և մշակույթում ռեսոմացիան պատմականորեն չի ընդունվում, բայց այժմ շատ դավանություններ ընդունում են դա։

Կաթոլիկ եկեղեցին թույլատրում է սովորական մարմինների դիակիզումը։

Երբ ռեսոմացիան առաջարկվեց Նյու-Յորքի Կաթոլիկ կոնֆերանսում, այն մերժվեց գործնականում կիրառվելուց, քանի որ պնդում էին, որ դա պախարակում է մարդկային մարմնի արժանապատվությունը։

## Օրինական կարգավիճակ
### Միացյալ նահանգներ
Ռեսոմացիայի մեթոդի մասին վերջնական որոշում կայացրել են մոտավորապես տասներեք նահանգ, որի մեջ ներառվում են Կոլորադոն, Ֆլորիդան, Ջորջիան, Իդահոն, Իլինոիսը, Կանսասը, Մաինեն, Մերիլենդը, Միսսուրին, Օրեգոնը, Վերմոնտը ու Վայոմինգը։ Այս գործընթացը օրինական էր Նյու Հեմփշիրում, սակայն կրոնական հայացքների պատճառով՝ 2008 թվականին, այն դադարեց օրինական լինելուց, իսկ օրինականացնելու մասին գաղափարը հայտնվել է 2013 թվականին։

Ռեսոմացիան օգտագործվել է Ֆլորիդայի համալսարանում՝ դիակները հետազոտելու համար, Մայո կլինիկայում, 1990-ականներից մինչև 2005 թվականը։ Լոս Անջելեսի կալիֆոռնյան համալսարանը այս գործընթացը օգտագործում է դոնոր մարմինները վերացնելու համար։

### Կանադա
Սասկաչևան նահանգը գործընթացը հաստատել է 2012 թվականին՝ դառնալով այն ընդունող առաջին նահանգը
Քվեբեկ և Օնտարիոն վերջերս ընդունեցին գործընթացը։
Քվաբեկի թաղման բյուրոն եղել է առաջինը, որ ունեցել է ռեսոմացիայի խցիկից։

## Տես նաև
* Պրոմեսիա
* Դիակիզում

## Ծանոթագրություններ

## Արտաքին հղումներ
* Биокремация через ресомацию. Новая технология уничтожения биомассы умершего человека. Журнал «Похоронный дом».
* Resomation Ltd-ի պաշտոնական կայքը

Կատեգորիա:Մահագիտություն
Կատեգորիա:Թափոնների մշակման տեխնոլոգիա
Where Have You Been

«**Where Have You Been**», բարբադոսցի երգչուհի Ռիհաննայի երգը նրա *[[Talk That Talk]]* (2011) ալբոմից։ Երգը գրել են Էսթեր Դինը, Լուկաշ Գոտվալդը, Հենրի Ուոլտերը, Ջեֆ Մակը և Քելվին Հարիսը։ Վերջինս եղել են նաև երգի պրոդյուսերը Dr. Luke-ի ու Cirkut-ի հետ միասին։ «Where Have You Been» երգը թողարկվել է 2012 թվականին մայիսի 8-ին որպես ալբոմի երրորդ միջազգային սինգլ։ Երգը դանս փոփ, տեխնո և հաուս ժանրի է՝ տրանս, R&B ու հիփ հոփ տարրերով։ Երգի քնարական հերոսը կին է, որ փնտրում է տղամարդու, ով ուրախություն կբերի իրեն։

## Երգացանկ
*; Թվային ներբեռնում (Digital download)
# «Where Have You Been» — 4:03

*; CD-սինգլ, որ թողարկվել է Գերմանիայում, Ավստրիայում և Շվեյցարիայում
# «Where Have You Been» (Album Version) — 4:02
# «Where Have You Been» (Hector Fonseca Radio Edit) — 3:57

*; Միջազգային մինի-սինգլ Remixes EP
# «Where Have You Been» (Hardwell Club Mix) — 6:34
# «Where Have You Been» (Papercha$er Remix) — 6:35
# «Where Have You Been» (Hector Fonseca Radio Edit) — 3:57
# «Where Have You Been» (Vice Edit) — 3:39

*; մինի-ալբոմ Remixes EP, որ թողարկվել է ԱՄՆ-ում
# «Where Have You Been» (Hardwell Club Mix) — 6:34
# «Where Have You Been» (Hardwell Instrumental) — 6:34
# «Where Have You Been» (Papercha$er Remix) — 6:35
# «Where Have You Been» (Papercha$er Instrumental) — 6:34
# «Where Have You Been» (Hector Fonseca Radio Edit) — 3:56
# «Where Have You Been» (Hector Fonseca Remix) — 8:00
# «Where Have You Been» (Hector Fonseca Dub) — 6:38
# «Where Have You Been» (Vice Club Mix) — 5:35
# «Where Have You Been» (Vice Instrumental) — 5:36

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման ժամանակագրություն

## Ծանոթագրություններ

Կատեգորիա:2011 երգեր
Կատեգորիա:2012 սինգլներ
Կատեգորիա:Դանս-փոփ երգեր
Կատեգորիա:Ռիհաննայի երգեր
Կատեգորիա:Ռիհաննայի սինգլներ
Մադկիպ

**Մադկիպ** (` միձուգորո, ), Քեն Սուգիմորիի կողմից ստեղծված ամենահայտնի պոկեմոններից։ Առաջին անգամ այն հայտնվել է *Pokémon Ruby* և *Sapphire* խաղում և դրա շարունակության մեջ` *Pokémon Emerald*, իսկ այնուհետև` նաև տարբեր մերչանդայզներում, ֆրանչայզի անիմացիոն և տպագիր ադապտացիաներում։

Ruby и Sapphire խաղում, որը դուրս է եկել 2003 թվականին, Մադկիպը այն երեք պոկեմոններից է, որոնց խաղացողը կարող է ընտրել  խաղի ամենասկզբում։ Նրան կարելի է տեսնել *Pokémon Mystery Dungeon: Blue Rescue Team*, *Pokémon Pinball: Ruby & Sapphire*, *Pokémon Channel* և *Pokémon Dash* խաղերում։

## Կառուցվածք և հատկանիշներ
Մադկիպը պոկեմոն-երկկենցաղ է։ Իր գլխից դուրս եկող մեծ լողաթևերը Մադկիպին հնարավորություն են տալիս ազատ կողմնորոշվել ցամաքում և ջրում։ Երբ Մադպիկը ջրի մեջ է գտնվում, շնչառության համար օգտագործում է խռչակները, իսկ լողաթևերն օգնում են նրան լողալ։ Չնայած փոքր չափերին` Մադկիպները համարվում են շատ ուժեղ արարածներ. նրանք հանգիստ կարող են մեծ քարեր կոտրել։ Երբ Մադկիպները քնում են, նրանք հողի տակ են մտնում կամ ջրի մեջ։ Մադկիպները բնակվում են խմբերով՝ ճահիճներում, ինչպես նաև կղզիների խորքերում, քանի որ նրանց դուր է գալիս ջուրը։

## Հայտնվելը
### Համակարգչային խաղերում
Առաջին անգամ Մադկիպը հայտնվել է *Pokémon Ruby և Sapphire* խաղում, իսկ այնուհետև` դրա շարունակության` *Pokémon Emerald*-ի մեջ։ Նա Տրիկոյի և Տորչիկի հետ միասին առաջին պոկեմոններից է, որին խաղացողը կարող է իր թիմի մեջ ընդգրկել խաղի սկզբւմ։ Այն բանից հետո, երբ Մադպիկը կռիվներում բավարար փորձ է ձեռք բերում, նա փոխակերպվում է Մարշտոմպի` նոր տեսակի պոկեմոնի, որը հետո իր հերթին փոխակերպվում է Սվամպերտի։ *Pokémon HeartGold և SoulSilver* խաղում Մադկիպին, Տորչիկին կամ Տրիկոյին կարելի է ստանալ Սթիվեն Սթոունից այն բանից հետո, երբ խաղացողը հաղթի ֆինալի խաղացողին` Ռեդին։

Բացի խաղերի հիմնական սերիայից` Մադկիպը հայտնվում է նաև *Pokémon Pinball: Ruby & Sapphire*, *Pokémon Trozei!*, *Pokémon Mystery Dungeon* և *Pokémon Ranger* սերիաներում, *Pokémon Channel* և *PokéPark Wii: Pikachu's Adventure* խաղերում։ Եվ վերջապես, Մադկիպը հայտնվում է Super Smash Bros. Brawl խաղում որպես ռազմավար, որին կարելի է ստանալ` ընդամենը կատարելով հատուկ գործողություններ։

### Անիմեում
Անիմեի մեջ Բրոկը` պոկեմոնամարզիչ և ստադիոնի նախկին առաջնորդը, հանդիպում է իր Մադկիպին Դյուֆորդ կղզում։ Երբ հերոսները բարձրանում են ջրվեժով, նրանք հանդիպում են Մադկիպների ոչ մեծ մի խմբի։ Բրոկը փրկում է փոքրիկ Մադկիպին, երբ նրան գրեթե քշում է ջուրը։ Լոտադը` Բրոկի պոկեմոններից մեկը և Մադկիպը միասին դիմադրում են R խմբին, իսկ դրանից հետո Մադկիպը որոշում է միանալ Բրոկի պոկեմոններին։ Սերիալի մեջ գլխավոր դերը միշտ հասնում է Մադկիպին, երբ անհրաժեշտ է, օրինակ` երբ անհրաժեշտ է լինում ինչ-որ բան օվկիանոսի հատակում ինչ-որ բան փնտրել։ Բացի այդ, հենց Մադկիպն է մմիշտ ղեկավարում պոկեմոններին, որբ նրանց մարզիչները մոտակայքում չեն լինում։ Մարկիպ Բրոկան փոխակերպվել է Մարշտոմպի Գրովայլ Էշի հետ մարտի ժամանակ։

## Ծանոթագրություններ

## Արտաքին հղումներ
* Սերիաների պաշտոնական կայքը
* [Մադկիպը Bulbapedia հանրագիտարանում](http://bulbapedia.bulbagarden.net/wiki/Mudkip_(Pokémon))

Կատեգորիա:Համացանցային մեմեր
Կատեգորիա:Պոկեմոններ այբբենական կարգով
Կատեգորիա:Ջուր պոկեմոններ
Օրբելի Համբարձումյան

**Օրբելի Համբարձումյան** (), հայ ֆուտբոլիստ, «Ուլիս»ՖԱ-ի հարձակվող։ Մասնակցում է Հայաստանի պրեմիեր լիգային, հանդես է գալիս Հայաստանի պատանեկան թիմում, (Մինչև 17 տարեկան)։

## Ակումբային կարիերա
«Ուլիս»ՖԱ-ի սան։ 16 տարեկանից հանդես է գալիս «Ուլիս»ՖԱում։ Երկար ժամանակ Համբարձումյանը գտնվում էր պահեստայինների նստարանին։ Ամռանը Համբարձումյանին բախտը ժպտաց և 2012 թվականի հունիսի 16-ին դուրս եկավ խաղադաշտ, «Իմպուլս» ՖԱ-ի դեմ խաղում։ Համբարձումյանը փոխարինման դուրս եկավ 89-րդ րոպեին։ Մինչ այդ թիմը հաղթում էր 4։0 խոշոր հաշվով։ Հաջորդ խաղում նույն «սցենարը» կրկնվեց, ֆինալում «Ուլիսը» հաղթեց 3։2 հաշվով։ Մեկ ամիս անց «Ուլիս» ՖԱ-ը շանս ունեցավ նշելու իր նորամուտը չեմպիոնների լիգայում։ ՉԼյում նրանք խաղացին «Շերիֆ» ՖԱ-ի հետ, բայց Համբարձումյանը մնաց պահեստայինների նստարանին։

## Ելույթների վիճակագրությունը

## Ծանոթագրություններ

## Արտաքին հղումներ
* Պրոֆիլը footballdatabase.eu կայքում 

Կատեգորիա:Արարատի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Ուրարտուի ֆուտբոլիստներ
Live Like You Were Dying (ալբոմ)

***Live Like You Were Dying***, ամերիկացի քանթրի երգիչ Թիմ Մաքգրոյի ութերորդ ստուդիական ալբոմը, որ թողարկվել է 2004 թվականի օգոստոսի 24-ին Curb Records ստուդիայում։ Ալբոմը գլխավորել է Billboard 200 (երրորդ անգամ երգչի կարիերայում) և *Top Country Albums* (յոթերորդ անգամ) հիթ-շքերթները. թողարկման առաջին շաբաթվա ընթացքում վաճառվել է ալբոմի 766 000 օրինակ։ Հետագայում ալբոմի վաճառված օրինակների քանակը գերազանցել է 4 միլիոնը, և այն ստացել է քառակի պլատինե կարգավիճակ RIAA-ի կողմից։

Ալբոմ արժանացել է երաժշտական քննադատների և ինտերնետ-հրատարակությունների դրական գնահատականներին, արժանացել է American Music Awards մրցանակի (*Best Country Album* անվանակարգում) և ներկայացվել է Գրեմմիի *լավագույն քանթրի ալբոմ* (*Grammy for Best Country Album*, 2008) անվանակարգում։ Ալբոմի համանուն երգն արժանացել է Գրեմմի մրցանակի *Տղամարդու լավագույն քանթրի վոկալ* անվանակարգում։ Թողարկվել են ալբոմի 5 սինգլներ, որոնցից երկուսը (*Back When* և *Live Like You Were Dying*) գլխավորել են Country Singles հիթ-շքերթը։ Ալբոմի համանուն երգը դարձել է տարվա քանթրի ոճի լավագույն երգ։

## Երգացանկ

## Հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* metacritic.com

Կատեգորիա:2004 ալբոմներ
Կատեգորիա:Billboard 200 գլխավորած ալբոմներ
Made in the A.M.

**Made in the A.M.**, անգլո-իռլանդական One Direction բոյ բենդի հինգերորդ ստուդիական ալբոմը, որը թողարկվել է 2015 թվականի նոյեմբերի 13-ին՝ Syco Music և Columbia Records լեյբլներով։ 2015 թվականի նոյեմբերի 20-ին Մեծ Բրիտանիայի երաժշտական հիթ-շքերթում ալբոմն առաջինն էր։

## Նախապայմաններ
2015 թվականի սեպտեմբերի 22-ին հայտարարվեց ալբոմի մասին։

## Առաջխաղացում և թողարկում
«Drag Me Down» թողարկվել է 2015 թվականի հուլիսի 31-ին։ «Perfect» սինգլը եղավ ալբոմի երկրորդը երգը, թողարկված 2015 թվականի հոկտեմբերի 16-ին։ 2015 թվականի սեպտեմբերի 22-ին iTunes Store-ում և Apple Music-ում կազմվեց «Infinity»-ի պրոմոսինգլը։ Բայց այն անվանվեց "History", որն էլ բուռն արձագանքներ ստացավ երկրպագուների կողմից։

## Երգացանկ

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2015 ալբոմներ
Կատեգորիա:Անգլալեզու ալբոմներ
Ֆոնտեն Նոտր Դամ (Էնայի գավառ)

**Ֆոնտեն Նոտր Դամ** (),  կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Սեն Կանտեն-2 կանտոնայի կազմի մեջ։ Կոմունայի շրջանը՝ Սեն Կանտեն։

INSEE կոդը՝ 02322։․

## Բնակչություն
2010 թվականին բնակչությունը կազմել է 384 մարդ։ 

## Տնտեսություն
2010 թվականի տվյալներով 250 աշխատունակ բնակիչներից 187-ը (15-64 տարեկան) տնտեսապես ակտիվ են, 63-ը՝ պասիվ (ակտիվության ինդեքսը՝ 78, 4 %, 1999 թվականին 69, 1 % էր)։ 187 ակտիվ բնակիչներից 167-ը (100 տղամարդ և 67 կին) աշխատող, գործազուրկ՝ 20 (8 տղամարդ և 12 կին)։ 63 պասիվներից 8-ը աշակերտներ և ուսանողներ են, 39-ը՝ թոշակառուներ, 16-ն էլ պասիվ են այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ — Ֆոնտեն Նոտր Դամ 

Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Արմավաթուփ աղվեսագի

**Արմավաթուփ աղվեսագի** (), կարմրանազգիների ընտանիքի, արմավաթուփ ցեղի բույս։
## Նկարագրություն
Տերևաթափ փոքր թուփ է՝ 1-2 մ բարձրությամբ։ Տերևները գծանման կամ գծանշտարաձև են, 0,1-0,6 սմ երկարությամբ և մինչև 1 մմ լայնությամբ, տափակ կամ թեթևակի սրածայր։ Ողկույզները մեծ մասամբ գագաթնային են, խիտ, գրեթե հասկանման, 5-18 սմ երկարությամբ և 1-1,5 սմ լայնությամբ։ Ծաղիկները վարդագույն են։ Պտուղները մանր տուփիկներ են։ Ծաղկում է մայիս-հուլիսին, պտուղները հասունանում են հոկտեմբերին։ Խոնավասեր է, պահանջկոտ հողի նկատմամբ, ցրտադիմացկուն և լուսասեր։ Տերևները պարունակում են 83,3 միլիգրամ/տոկոս վիտամին C: Կեղևը պարունակում է 8-17% դաբաղանյութեր, որոնք օգտագործվում են կաշվի արտադրության բնագավառում։

Էկոլոգիական խումբը՝ XIIբ։ Մշակության հավանական շրջանները՝ 1-32:
 
## Տարածվածություն
Տարածված է Կովկասում, Արևմտյան Եվրոպայում, Իրանում, Հնդկաստանում, Մոնղոլիայում, Ճապոնիայում, Չինաստանում։ Հայաստանի տարածքում աճում է Տաշիրի, Ստեփանավանի, Թումանյանի, Շամշադինի, Նոյեմբերյանի, Իջևանի, Գուգարքի շրջաններում, Սևանի ավազանում, Արարատյան դաշտում, Վայքում, Սյունիքում, Մեղրիում, նախալեռներից մինչև 2200 մ բարձրության վրա, գետափերին, կիրճերում, չորացած գետահովիտներում։

## Կիրառություն
Բույսի կեղևը օգտագործում են սև ներկ ստանալու համար։ Լայն կիրառում ունի ժողովրդական բժշկության մեջ. բույսի կանաչ զանգվածի եփուկը օգտագործում են կանացի հիվանդություններ բուժելու նպատակով։ Օգտագործում են որպես կենդանի ցանկապատ։

## Ծանոթագրություններ
Rude

«**Rude**» (), Magic! կանադական խմբի՝ *[[Don’t Kill the Magic]]* առաջին ստուդիական ալբոմի առաջին սինգլը՝ թողարկված 2013 թվականի հոկտեմբերի 10-ին։

## Տեղեկություն երգի մասին
«Rude» վերնագիրը գալիս է Ճամայկայի «Ռուդ բոյ» ենթամշակույթից։ Երգի տեքստը հիմնված է իրական դեպքերի վրա և արտացոլում է դրվագներ խմբի վոկալիստ Նազրիի կյանքից։ Երբ նա հանդիպում էր մի աղջկա հետ, նրանք ցուցաբերում են կոպիտ վերաբերմունք միմյանց նկատմամբ. երգը գրվել է զույգի վեճից հետո։ Սակայն որոշ ժամանակ անց երգի տեքստը փոխվել է, իսկ քնարական հերոսը արդեն դիմում է աղջկա հորը, որ շատ կոպիտ էր պատասխանել իրենց ամուսնությունն օրհնելու խնդրանքին. նմանատիպ դեպք նույնպես պատահել էր Նազրիի կյանքում։ Սիգլի պրոդյուսերները եղել են Նազրին և Ադամ Մեսինջերը։ «Rude»-ը հնարավոր է համարել ռեգգի ֆյուժն ժանրի, երգը րոպեում 72 հարված տեմպով է, սի-բեմոլ մինոր տոնայնությամբ։ «Rude» տեսահոլովակի պրեմիերան կայացել է 2013 թվականի դեկտեմբերի 5-ին, նրանում նկարահանվել է մոդել Այլա Փարքերը։

Խումբը ելույթ է ունեցել «Rude» երգով Teen Choice Awards մրցանակաբաշխության ժամանակ, որ տեղի է ունեցել 2014 թվականի օգոստոսի 10-ին։ Լատինական Գրեմմի մրցանակաբաշխության ժամանակ Magic!-ը կատարել է սինգլի սպանգլիշ տարբերակը Մարկ Էնթոնիի հետ։

2014 թվականի օգոստոսի 2-ին «Rude» սինգլի ռեմիքսը թողարկել է Zedd-ը։ Օգոստոսի 6-ին Sirius XM ռադիոյի եթերում երգի քավեր տարբերակը կատարել է Կոուլբի Քելեյը։ Եվս մեկ ռեմիքս թողարկել են DJ E-Man-ը և DJ Ikon-ը. նրա ձայնագրման աշխատանքներին մասնակցել են Թրեվիս Բարքերը, Kid Ink-ը և Ty Dolla Sign-ը։

## Քննադատություն
Երգին դրական գնահատական է տվել 4Music ալիքը։ Որոշ քննադատներ երգում նկատել են անդրադարձ միջռասսայական հարաբերություններին, իսկ որպես թերություն նշվել է մեղեդու պարզունակ լինելը։ *[[Time]]* ամսագիրը «Rude» երգն անվանել է 2014 թվականի ամենավատ երգը։

## Երգացանկ
* **Digital download**
# «Rude» — 3:44

* **CD single**
# «Rude» — 3:45
# «Mama Didn’t Raise No Fool» — 4:07

## Դիրքերը հիթ-շքերթներում
«Rude» երգը Billboard Hot 100 հիթ-շքերթում ընդգրկվել է 2014 թվականի մայիսի 10-ին և առաջին շաբաթում զբաղեցրել 97-րդ հորիզոնականը, իսկ հուլիսի 26-ին գլխավորել է այն։ Magic!-ը դարձել է կանադական վեցերորդ խումբը, որ գլխավորել է Hot 100-ը, իսկ երգը դարձել է իններորդը ռեգի կոմպոզիցիաների պատմության մեջ, որ զբաղեցրել է առաջին տեղը։ Սեպտեմբերին սինգլն ստացել է եռակի պլատինե կարգավիճակ ԱՄՆ-ում, իսկ 2014 թվականի վերջին վաճառված օրինակների քանակը հասել է 2,9 միլիոնի։

### Տարեկան հիթ֊շքերթներ

## Հավաստագրումներ

## Հրատարակությունների ժամանակագրություն

## Ծանոթագրություններ


Կատեգորիա:2013 սինգլներ
Կատեգորիա:Billboard Hot 100 գլխավորած սինգլներ
Կատեգորիա:UK Singles Chart գլխավորած սինգլներ
Մարկուլիո

**Մարկոոլիո** կամ **Մարկուլիո** (), իսկական անուն՝ Մարկո Կրիստիան Լեհտոսալո (; ), շվեդ երգիչ, դերասան և հաղորդավար։ Իր մականունը նա վերցրել է ի պատիվ իր անվան և ամերիկացի ռեփեր Կուլիոյի։

## Կենսագրություն
### Երաժշտական գործունեություն
Բնիկ ֆինլանդացի։ 6 ամսական հասակում ընտանիքի հետ տեղափոխվեց Օրմինգ, Շվեդիա։ Այնտեղ ավարտեց միջնակարգ դպրոցը, բանակում ծառայեց որպես դիպուկահար։ Շվեդիա վերադարձել է զինվորական ծառայությունից հետո և պատահական նկատվել է պրոդյուսերների կողմից, երբ զբաղեցնում էր Ստոկհոլմի գնացքի ուղևորներին իր ռեփով։ Այդպես Մարկուլիոն սկսեց իր գործունեությունը՝ թողարկելով 9 ալբոմ։
Մարկուլիոն հայտնի է իր երեկույթների, աղջիկների և սպիրտային խմիչքների օգտագործման վերաբերյալ կատակերգական երգերի շնորհիվ։ Առանձնանում են «Sommar och sol» ( «Ամառ և արև»), «Vi drar till fjällen» ( «Բարձրանում ենք սարերը»), «Sola och bada i Piña Colada» ( «Արևային լոգանք և Պինյա-Կոլադեում լող»)։ Ինչպես նաև նա գրում է մարդու սովորական կյանքի վերաբերյալ երգեր՝ «Åka Pendeltåg» ( «Ուղևորությունում շրջելով»), «Värsta schlagern», ինչպես նաև գրում է իր պատմական հայրենիքի մասին երգեր՝ «Drömmen om Finland» ( «Երազ Ֆինլանդիայի մասին») և «Jag orkar inte mer» ( «Այլևս չեմ տանի»)։

### Կինո և հեռուստատեսություն
Մարկուլիոն հանդիսանում է շատ մրցանակների դափնեկիր։ Շվեդ հեռուստաալիք TV4-ով նա «Talang» տաղանդների շոուի հաղորդավարն է։ Նկարահանվել է «Doktor Mugg» և «Hem till Midgård» սիթքոմներում։

### Բիզնես
Մարկուլիոն հանդիսանում է գիշերային ակումբի սեփականատեր և մտնում է բրիտանական Netgames Holdings ընկերության տնօրենների խորհրդի մեջ՝ տիրապետելով ընկերության բաժնետոմսերի ակցիայի 3,3%-ով։

### Ֆուտբոլ
Մարկուլիոն հանդիսանում է Շվեդիայի ֆուտբոլի հավաքականի ամենահայտնի երկրպագուներից մեկը։ 2008 թվականին Մարկուլիոն Եվրոպայի չեմպիոնատի նախօրեին ձայնագրեց «Sverige, Det Bästa På Vår Jord» ( «Շվեդիա, լավագույնը աշխարհում») երգը, որտեղ նաև դրել է Շվեդիայի հիմնից դրվագներ։ 2013 թվականի նոյեմբերի 19-ին Մարկուլիոն աշխարհի չեմպիոնատի նախօրյակին ձայնագրեց երգ Պորտուգալիայի դեմ՝ փորձելով աջակցել շվեդական խմբին և վնաս պատճառել պորտուգալացիներին, անգամ 7:15-ին RIX FM ռադիոկայանի հետ կազմակերպել է համերգ հյուրանոցի պատուհանների տակ՝ բարձրացնելով մեծ աղմուկ։

### Ընտանիք
Կինը՝ Ջեսիկա Վեստերգորտ։ 3 երեխա (որդի՝ Մելկեր և դստրեր՝ Մոա ու Մայկեն)։

## Սկավառակագրություն
* Sticker hårt (1998)
* Dikter från ett hjärta (1999)
* Tjock och lycklig (2001)
* I skuggan av mig själv (2003)
* Suomessa Syntynyt (2004)
* Värsta plattan (2007)
* Jag är konst (2008)
* Jag är Markoolio (2012)

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Շվեդ երգիչներ
Կատեգորիա:Շվեդ դերասաններ
Կատեգորիա:Շվեդ կոմպոզիտորներ
Կատեգորիա:21-րդ դարի երգիչներ
Կատեգորիա:Բեմական կեղծանուններ
Սուհո

**Քիմ Չուն Մյոն** (, ), հայտնի է նաև որպես **Սուհո**, հարավկորեացի երգիչ և դերասան։ Հանդիսանում է հարավկորեական EXO բոյբենդի ավագն ու EXO-K ենթախմբի անդամը։

## Կենսագրություն
Դպրոցում եղել է դասարանի ավագն ու դպրոցի աշակերտական խորհրդի փոխնախագահ, ինչպես նաև միշտ ներառվել է լավագույն հինգ սովորողների ցուցակի մեջ։ Ճիշտ է, շուտով նա ստիպված է եղել դադարեցնել դործունեությունը, քանի որ միացել է S.M. Entertainment-ին։ Իսկ դպրոցը գերազանց ավարտելու համար նրա ծնողները նրան նվիրել են սինթեզատոր։ Չուն Մյոնը սովորում է Կորեայի Արվեստի Ազգային Համալսարանում՝ դերասանական արվեստի ֆակուլտետում։ Նա ներառվում է լավագույն 50 ուսանողների մեջ։

## Անձնական կյանք
Սուհոյի հայրը Սուն Չունհյանի համալսարանի պրոֆեսոր է, իսկ մայրը նախկինում աշխատել է դպրոցում, որպես ուսուցչուհի, բայց հիմա նա տնային տնտեսուհի է։

## Կարիերա
### SM Entertainment
Սուհոն SM-ին է միացել 2006 թվականին, երբ 16 տարեկան էր, կազմակերպության մենեջերը նրան նկատել է փողոցում։

2007 թվականին նրան պատրաստել են որպես Super Junior խմբի լրացուցիչ անդամ։

### EXO
16 տարեկան հասակում Սուհոն դարձել է խմբի առաջին անդամը, բայց դեռևս որպես կազմակերպության ստաժոր։ 2012 թվականի փետրվարի 15-ին նա պաշտոնապես ներկայացվել է որպես խմբի տասներորդ անդամ։

2014 թվականի փետրվարին Սուհոն խմբի մյուս անդամ Բեքհյոնի հետ դարձել է Inkigayo հայտնի երաժշտական հաղորդման վարող, ավելի ուշ փոխարինվել է դերասանուհի Քիմ Յու Ջոնով։ Երկուսն էլ՝ Սուհոն և Բեքհյոնը, հաղորդումը լքել են 2014 թվականի նոյեմբերի 16-ին, որպեսզի կենտրոնան 2015 թվականին կատարվելիք վերադարձի վրա։

2013 թվականին Սուհոն հնչյունավորել է Saving Santa ամանորյա ֆիլմի հերոս Բերնարդին։ Նա նաև կատարել է ֆիլմի սաունդրեքը։

## 2015 թվական։ Դերասանություն
2015 թվականի հունվարին Սուհոն խաղացել է SM Entertainment-ի School OZ մյուզիքլում, որտեղ խաղացել են նաև նույն լեյբլի անդամներ Չան Մինը, Քին, Լունան, Շիումինը և Սըլգին։

2015 թվականի մայիսին Սուհոն սկսել է նկարահանվել «One Way Trip» ֆիլմում, որը հայտնի է նաև որպես «Փառքի օր»։ Ֆիլմը ցուցադրվել է Պուսանի Միջազգային կինոփառատոնի ժամանակ, որի ժամանակ հոկտեմբերի 1-ից 10-ի ընթացքում բոլոր տոմսերը վաճառվել են 15 րոպեի ընթացքում։

2016 թվականի փետրվարին որպես հյուր նկարահանվում է 2AM խմբի անդամ Ջո Քվոնի «Crossroad» երգի տեսահոլովակում։ 2016 թվականի ապրիլին հայտնել են, որ նա պատրաստվում է նկարահանվել «Ինչպե՞ս ես հաց» վեբ-դրամայում։ 2016 թվականի հունիսին Սուհոն համագործակցել է Ի Թուկի և Kassy-ի հետ ու թողարկել «My hero» երգը։ 2016 թվականի հուլիսին Չենի հետ թողարկել է չինական «Beautiful Accident» դորամայի համանուն սաունդթրեքը։

## Սկավառակագրություն

### Երգեր
;Որպես հիմնական կատարող

;Զուգերգեր

;Սաունդթրեքներ

## Ֆիլմագրություն

### Ֆիլմեր

### Դորամաներ

### Հեռուստահաղորդումներ

### Մասնակցությունը այլ տեսահոլովակներում

## Թատրոն

## Մրցանակներ և անվանակարգումներ

## Աղբյուրներ
* Hancinema կայքում

## Ծանոթագրություններ

Կատեգորիա:EXO խմբի կատարողներ
Կատեգորիա:Բեմական կեղծանուններ
Կատեգորիա:Հարավկորեացի դերասաններ
Կատեգորիա:Հարավկորեացի երգիչներ
Ժողովածու (2001)

**Ժողովածու** (2001), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2201 թվի տակ։ Ձեռագիրը գրվել է 1373, 1480 թվականներին, 15-րդ դարում Կարապետ քահանա, Ատոմ, Թումայ Կադ աբդյ գրիչի կողմից Աղթամարում։ Ստացողը եղել է Աստուածատուր աբեղա, Տէր Հովահնես, Ստեփանոս քահանան։ Գրված է թղթի վրա, որը ունի 14.5×11 չափս։ Ձեռագիրը կազմված է 247 թերթից։ Գրված է միասյուն, բոլորգրով։ Ունի լուսանցազարդ մանրանկարներ։ Պահպանակը ունի 2 էջ, գրված է՝ մագաղաթիի վրա՝ բոլորագիծ երկաթագրով։ Կազմը՝ կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 178ա, 222բ (1373 թվական), 2բ (1480 թվական), 57ա, 93ա (15-րդ դար) և այլուր, հետագայի՝ 223բբ, 139բ (15-16-րդ դարեր)։
## Բովանդակություն
* Գուշակութիւն։
* Մխ. Երզնկացւոյ Հանելուկք թուաբանականք։
* Ատոմայ գրչի Առակք իմաստասիրականք։
* Ան. Շիրակացւոյ Պատճէն տոմարի, Ի յայտնութիւն տեառն։
* Շեշտք Աւետարանաց։
* Մանրուսումն։
* Յակ. Ղրիմեցւոյ Մեկնութիւն տոմարի։
* Գէորգայ վրդ-ի Վասն զատկի։
* Վարդանայ Զին՞չ է ճրագալուծին լլուցանելն։
* Հարցումն Եւսեթի առ Անատոլ։
* Յովհ. Ստրկաւագի Սակս երկուցն ապրիլի, Յաղագս Հռոմեյացւոյ ամսոց։
* Զաքարիայի կթղ-ի  Սակս տրարչութեան։
* Յովհ. Կոգեոնի Մեկնութիւն տոմարի Անդրէասի։
* Նեբոս. Շնորհալւոյ Յաղագս երկնից և զարդուց նորա (չափ), Տաղ։
* Ծածկագիր (այբուբեն)։
* Յաղագս երկոտասան կենդանակերպից։
* Իմաստասիրուց Յաղագս լուսնի և արեգական։
* Յաղագս մոլորակաց։
* Ամիսք Հոռոմոց։
* Սարգսի որդւոյ Ամենաւագիր Տաղ տոմարական։
* Անունք ԻԴ ժամուց։
* Անուանք հրեշտակաց։
* Յաղագս որոտմանց։
* Հմայագիր։

## Ծանոթագրություններ

Կատեգորիա:Մատենադարանի ձեռագրեր
Վլադիմիր Ագապով

**Վլադիմիր Միխայլովիչ Ագապով** (, ), խորհրդային ֆուտբոլիստ, հարձակվող և ֆուտբոլային մարզիչ, ԽՍՀՄ սպորտի վարպետ։ ԽՍՀՄ հավաքականում անցկացրել է 1 խաղ։ Եղել է ԽՄԿԿ անդամ։

## Ակումբային կարիերա
Ակումբների կազմում. 
* «Սպարտակ» Մոսկվա (1952-1954)
* ԲԿՄԱ Մոսկվա (1955-1960)
* «Զվեզդա» Սերպուխով (1963-1966)

### Նվաճումներ
* ԽՍՀՄ չեմպիոն - 1953
* ԽՍՀՄ գավաթի հաղթող - 1955

## Մարզչական կարիերա
* ԲԿՄԱ-ի գլխավոր մարզիչ 1973-1974
* ԲԿՄԱ ակումբի ղեկավար 1978

## Ծանոթագրություններ

## Արտաքին հղումներ
* Профиль на сайте «Сборная России по футболу» 

Կատեգորիա:ԽՍՀՄ ֆուտբոլիստներ
Կատեգորիա:Խորհրդային ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Սուրբ Լորենցոյի բազիլիկ

մինի|Սուրբ Լորենցոյի արձանը
**Սուրբ Լորենցոյի բազիլիկ** (), պապական ֆրանցիսկյան բազիլիկ և ծխական եկեղեցի Իտալիայում, Հռոմում։ Բազիլիկը Հռոմի Յոթ ուխտավոր եկեղեցիներից և նախկին հինգ պատրիարքային բազիլիկներից մեկն է։ Այն փոխանցված է եղել Երուսաղեմի Պատրիարքարանին։ Բազիլիկը իր անվանակիր Սուրբ Լորենցոյի շիրիմի սրբարանն է։ Վերջինս Հռոմի առաջին յոթ սարկավագներից մեկն է եղել, որը նահատակվել է 258 թվականին։ Շատ ուրիշ սրբեր ևս հուղարկավորված են այս բազիլիկում։

## Պատմություն
Ներկայիս բազիլիկի տեղում Կոնստանդիանոս կայսրը կառուցել էր մի փոքր աղոթատեղի, որտեղ ըստ ավանդույթի 258 թվականին մահապատժի է ենթարկվել Սուրբ Լորենցոն։ 580-ականներին Պելագիոս II Պապը լիազորեց այդ տեղում կառուցել եկեղեցի՝ ի պատիվ Սուրբ Լորենցոյի։ 13-րդ դարում Հոնորիուս III Պապը լիազորեց մեկ այլ եկեղեցու կառուցում։ Այն զարդարվեց ֆրեսկոներով, որոնցում պատկերված էին Սուրբ Լորենցոն և առաջին նահատակված սարկավագ Սուրբ Ստեփանոսը։ Երկու կառույցները հետագայում միավորվեցին կառուցապատման ծրագրի շրջանակում։
Զանգակատունը կառուցվել է 12-րդ դարում։ Անմիջապես մուտքից ներս Գուլելմո Ֆրեսչի կարդինալի շիրիմն է։ Ներսում երգչախմբի
շրջափակը և բեմն ունեն  զարդանախշեր, նաև կա 12 կամ 13-րդ դարի մի հրաշալի զատկական վառելամոմ։ Հանդիսավոր կամարի վրա 6-րդ դարի բյուզանդական խճանկարներ են, որտեղ պատկերված է Հիսուսն իր սրբերի հետ։ Բարձր խորանի ետևում պապական խորանն է, որի վրա մակագրված են կերտողների անունները (թվագրվում է 1148 թվական)։ 1374-1847 թվականը Սուրբ Լորենցոյի բազիլիկը եղել է Երուսաղեմի Լատինական պատրիարքարանի նստավայրը։ 1943 թվականին Երկրորդ համաշխարհային պատերազմի ժամանակ բազիլիկը ռմբակոծվել է։ Վերականգնումը տևել է մինչև 1948 թվականը։

## Եկեղեցում հուղարկավորվածներ
* Հիլարիուս Պապ
* Դամասուս II Պապ
* Սուրբ Լորենցո
* Ստեփանոս Նախավկա
* Պիոս IX Պապ
* Ալչիդե Գասպերի (Իտալիայի վարչապետ)

## Ծանոթագրություններ

## Մատենագրություն
* Mondini, Daniela, S. Lorenzo fuori le mura, in: P. C. Claussan, D. Mondini, D. Senekovic, *Die Kirchen der Stadt Rom im Mittelalter 1050-1300*, Band 3 (G-L), Stuttgart 2010, pp.&nbsp;317–527, ISBN 978-3-515-09073-5
* 
* A. Muñoz, *La Basilica di S.Lorenzo fuori le mura*, Roma 1944.
* G. Da Bra, *S.Lorenzo fuori le mura*, Roma 1952
* R. Krautheimer, *Corpus basilicarum christianarum Romae, S.Lorenzo fuori le mura*, Città del Vaticano 1962.

## Արտաքին հղումներ
* Պաշտոնական կայք

Կատեգորիա:Եկեղեցիներ այբբենական կարգով
Կատեգորիա:Հռոմի տեսարժան վայրեր
Կատեգորիա:Ռոմանական ճարտարապետություն
Հասան (Արղանա-Մադենի գավառ)

**Հասան**, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։ Գտնվում էր Ծովք լճի արևմտյան ափին, Արղանա-Մադեն քաղաքից 28 կմ հյուսիս-արևմուտք։

## Տես նաև
* Դիարբեքիրի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Ֆրից Ֆիշեր

**Ֆրից Էրնստ Ֆիշեր** () (), վիրաբույժ, համակենտրոնացման ճամբարի բժիշկ, ՍՍ-ի շտուրմբանֆյուրեր, Կառլ Գեբհարդատայի ամենամոտ օգնականներից մեկը։

## Կենսագրություն

Վաճառականի որդի էր։ Բժշկություն ուսումնասիրել է Բեռլինի, Բոննի և Լայպցիգի համալսարաններում։ Իր գործունեության սկզբում աշխատել է Բերտոլդ Օստերտագայի ասիստենտ, Բեռլինի Ռուդոլֆ Վիրխովի անվան  հիվանդանոցում։ 1943 թվականի փետրվարին միանում է ՍՍ-ին, իսկ 1937 թվականի մայիսի 1-ին՝ ՆՍԳԲԿ-ին։ Երկու տարի անց նրան տեղափոխում են Հոենլիհենի հիվանդանոց, որը գտնվում էր ՍՍ-ի կառավարության ներքո։ Այնտեղ նա աշխատում էր, որպես Կառլ Գեբհարդտի օգնական, ով վերջում ենթարկվեց մահապատժի։ Ավելի ուշ տեղափոխվեց Ռավենսբրյուկի համակենտրոնացման ճամբար, որտեղ Պերսի Տրայտի հետ բանտարկված կանանց վրա անցկացնում էր փորձեր՝ ստրեպտոցիդի ուսումնասիրման համար։ 1943 թվականի մայիսին ուղևորվել է պատերազմաճակատ։ Աջ ձեռքը վնասելու պատճառով (օգոստոսի 18, 1944) տեղափոխվում է  Բեռլինի Շարիտե կլինիկա։

Ամուսնացած է եղել, ուներ երեք երեխա՝ երկու տղա և մեկ աղջիկ։

## Բժիշկների Նյուրնբերգյան դատավարություն

Նա եղել է բժիշկների դեմ ուղղված Նյուրնբերգյան դատավորության դատապարտյալներից մեկը։ Դատավարությունը անցկացվել է 1946 թվականի դեկտեմբերի 9-ից մինչև 1947 թվականի օգոստոսի 20-ը։

Նրան մեղադրում էին  ստրեպտոցիդի հանցավոր ուսումնասիրության, ինչպես նաև մկանների, նյարդերի և ոսկորների փոխպատվաստման մեջ։

Իր արդարացման ելույթի ժամանակ, նա ասաց․ 

Մարդկության հանդեպ կատարած հանցագործություն, ռազմական հանցագործություն և հանցավոր ուսումնասիրություններ կատարելու համար նրան դատապարտել են ցմահ ազատազրկման։ 1951 թվականի հունվարի 31-ին ժամկետը կրճատվեց տասը տարով։ 1954 թվականի ապրիլի 1-ին նրան ազատ արձակեցին։

Ազատ արձակվելուց հետո աշխատել է Boehringer Ingelheim կոնցեռնում։

## Արտաքին հղումներ
* Բժիշկների Նյուրնբերգյան դատավարության փաստաթղթերը

Կատեգորիա:Գերմանացի բժիշկներ
Կատեգորիա:Ռազմական բժշկություն
Ռիկսա Լոթարինգացի

**Ռիկսա (Ռիխեզա, Ռիկսա) Լոթարինգացի **(), Լեհաստանի թագուհի, Մեշկո Կամբերտայի կինը 1013 թվականի հունվարից և Կազիմիր I-ի մայրը։ Ռիկսան եղել է Լոթարինգիայի պֆալցգրաֆ Էցցոյի և Մաթիլդա Սաքսոնացու դուստրը։ Նրա հայրը եղել է Սրբազան Հռոմեական կայսրության կայսր Օտտոն II-ի և Բյուզանդիայի արքայադուստր Թեոֆանոյի որդին։

## Կենսագրություն
ձախից|մինի|289x289փքս|«Ռիկսա թագուհին», նկարիչ՝ Վոյցեխ Հերսոն
Ռիկսան ծագում է մի ընտանիքից, որը պատկանում է այն ժամանակների բարձրագույն գերմանական արիստոկրատիային։

Նա ուներ երեք եղբայր և վեց քույր՝ Ադելաիդա, Թեոֆանո, Ելվիգա, Մաթիլդա, Իդա և Սոֆիա, որոնց պատվին ներկայում գործում են վանքեր և վանական համալիրներ Քյոլնում, Մայնցում, Էսսենում, Նիվելում, Նոյսում, Դիտկիրխենում, Ֆիլլահեում և Հանդերսայմեում, իսկ եղբայրները՝ Լյուդոլֆը, Օտտոն և Գերմանը, զբաղեցրել են կարևոր եկեղեցական և աշխարհիկ պաշտոններ։

1036 թվականին Գերմանը դարձել է Քյոլնի արքեպիսկոպոսը և Իտալիայի կանցլերը, Օտտոնը 1035-1045 թվականներին եղել է Լոթարինգիայի պֆալցգրաֆը, իսկ հետո՝ Շվաբիայի դուքսը (1045-1047 թվականներին)։ 1025 թվականին ամուսնու հետ միասին Ռիկսան զբաղեցրել է Լեհաստանի գահը։ 1031 թվականի վերջին ստեղծված իրադրության պատճառով (Լեհաստանի իշխան Բեզմպրոմի և իր ամուսին Մեշկոյի միջև բռնկվել է տարաձայնություն և նրանք տեղափոխվել են Չեխիա), որոշել է վերադառնալ Գերմանիա։ Մեշկո II-ի հետ ամուսնության արդյունքում ունեցել են երեք երեխաներ․ 1016 թվականին՝ Կազիմիրին (Լեհաստանի ապագա իշխան) և Ռիսկային (անունը ոչ ճշգրիտ), 1020-1025 թվականների միջև ընկած ժամանակահատվածում՝ Գերտրուդին։ Ռիսկա Լոթարինգացին ունեցել է հիանալի կրթություն և այդ իսկ պատճառով զբաղվել է երեխաների դաստիարակությամբ և ուսուցումով։մինի|200x200փքս|Ռիկսա Լոթարինգացու դամբարանը Քյոլնի տաճարի սուրբ Հովհաննես մատուռում

Մեկնելով Գերմանիա, թագուհին իր հետ տարել է իր զավակներին և իր հասակակից մի կնոջ՝ Մաթիլդին, որը եղել է Բոլեսլավ Քաջի և իր չորրորդ կին Օդա Մեյսենսկու կրտսեր ազջիկը։ Այդպես էլ Ռիկսան Լեհաստան չի վերադարձել, սակայն մինչ կյանքի վերջը ունեցել է թագուհու տիտղոս։

Չնայած երկրում նրա բացակայության՝ այսուհանդերձ մեծ ազդեցություն է ունեցել Լեհաստանի կառավարման մեջ՝ Կազմիր I-ի և իր թոռ Բոլեսլավ II Համարձակի կառավարման տարիներին։ 1047 թվականին Ռիկսան դարձել է միանձնուհի Բրաուվայլերի վանքում, որը գտնվում է Քյոլն քաղաքից քիչ հեռու։ Այնտեղ նա ապրել է 16 տարի։ Մահից առաջ նա իր ունեցվածքը թողել է վանքին։

Ռիկսա Լոթարինգացին մահացել է 1063 թվականի մարտի 21-ին և թաղված է Քյոլնում։ 1817 թվականին կոստյոլի ապամոնտաժման ժամանակ Ռիկսայի մնացորդները տեղափոխվել են չզբաղեցրած եկեղեցի։

## Ծանոթագրություններ

## Գրականություն
* Michał Tomaszek, Klasztor i jego dobroczyńcy. Średniowieczna narracja o opactwie Brauweiler i rodzie królowej Rychezy, kraków-ը 2007 ISBN 978-83-60448-34-2
* Jasiński, Kazimierz (1992). Rodowód pierwszych Piastów (in Polish). Warszawa - Wrocław. p.&nbsp;116.
* Jasiński, Kazimierz (1992). Rodowód pierwszych Piastów (in Polish). Warszawa - Wrocław. p.&nbsp;115.

## Արտաքին հղումներ
* WŁADCZYNIE 1000-1100. Rycheza (սեռ.)

Կատեգորիա:Անձինք այբբենական կարգով
Կատեգորիա:990-ականների ծնունդներ
Կատեգորիա:Մարտի 21 մահեր
Լյուկ Այկինս

**Լյուկ Այկինս** (, , Կորպուս Կրիստի, Տեխաս), ամերիկացի կասկադյոր, պարաշյուտիստ, հայտնի է դարձել նրանով, որ 7600մ բարձրությունից թռել է, առանց պարաշյուտի և անվտանգ վայրէջք է կատարել։

## Կենսագրություն
Լյուկը երրորդ սերնդի պրոֆեսիոնալ պարաշյուտիստ է, նրա ընտանիքը ունի պարաշյուտիստների դպրոց։ Մանկության տարիներին նա երկրպագել է ԱՄՆ ռազմաօդային ուժերի սպա Ջոզեֆ Կիտինջերը, ով 1960 թվականի օգոստոսի 16-ին սահմանել է համաշխարհային ռեկորդ՝ 31,3 հազար մ բարձրությունից պարաշյուտով թռնելով։

## Գործունեություն
Լյուկ Այկինսը ստեղծել է իր դպրոցը, որտեղ նա աշխատում է որպես կասկադյոր և հոլիվուդյան ֆիլմերում կատարում է հատուկ հնարքներ։ Իր դպրոցում նա ոչ միայն սեփական աշակերտներին է հնարքներ սովորեցնում, այլ նաև ԱՄՆ-ի հատուկ նշանակության զորքերի զինվորներին, «Para Tactics» կազմակերպությունում։

Լյուկ Այկինսը հնարքներ է սովորեցրել շատ հայտնի պարաշյուտիստների, ինչպես նաև կասկադյորական հնարքներ է կատարել «Երկաթե մարդը 3» ֆիլմում։

Այկինսը հանդես է եկել որպես հայտնի պարաշյուտիստ Ֆելիքս Բաումգարտների խորհրդատու, որը պարաշյուտով թռել է 38,9 հազար մետր բարձրությունից։

## Նվաճումներ
* 18 հազար անգամ թռել է պարաշյուտով։

## Թռիչք 7600 մետր բարձրությունից
Թռիչքը կայացել է 2016 թվականի հուլիսի 30-ին Կալիֆորնիայի արևելքում գտնվող անապատում։ Այկինսը ինքնաթիռից թռել է Սիմի Վելլի քաղաք։ Այկինսը 2,5  րոպե ազատ թռել է, նա թռչում էր 53մ/վ արագությամբ և բարեհաջող կերպով վայրէջք է կատարել 30×30 մ չափսով ֆուտբոլային ցանցի վրա, որը գտնվում էր 20 հարկանի երկնաքերի վրա։ Թռիչքի ժամանակ ավելի լավ կողմնորոշման համար ցանցի շուրջը տեղադրվել էին հատուկ լուսարձակներ։

Որպեսզի ցույց տան նրա թռիչքը նրա հետ թռել են ևս երեք պարաշյուտիստներ․ նրանցից մեկը հոլովակն էր նկարում, մյուսը ծուխի ապարատով հետք էր թողնում, իսկ մյուսը նրան բալոնով թթվածին էր տալիս։

Թռիչքի ուղիղ հեռարձակումը վարում էր ամերիկյան Fox հեռուստաալիքում։

Այդ հնարքին 42 տարեկան սպորտսմենը պատրաստվել էր երկու տարի։ Նրա վայրէջքին ներկա էր ամբողջ ընտանիքը, բացառությամբ մոր։

## Անձնական կյանք
Ամուսնացած է, ունի մեկ որդի։

## Ծանոթագրություններ

## Արտաքին հղումներ
* Թռիչք հոլովակը Յություբում
* *Deutsche Welle* Ամերիկացին կատարել է յուրօրինակ թռիչք 7600 մետր բարձրությունից՝ առանց անկարգելի
* «Ուկրաինայի մամուլ»-ը մեկնաբանել է ամերիկացու կատարած թռիչքը 

Կատեգորիա:Ռեկորդակիրներ
Կատեգորիա:Օդաչուներ
Կատեգորիա:ԱՄՆ-ի օդաչուներ
Ժողովածու (2729)

**Ժողովածու** (2729), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2729 թվի տակ։ Ձեռագիրը գրվել է 1798 թվականին Զաքարիա Օշականցի գրչի կողմից Կ․ Պոլսում։ Գրված է թղթի վրա, որը ունի 29X19 չափս։ Ձեռագիրը կազմված է 266 թերթից։ Գրված է միասյուն, նոտրգիրով։ Կազմը՝ կաշվեպատ ստվարաթուղթ դրոշմազարդ։ Հիշատակարաններ՝ 29ա, Հետագայի՝ պահպանակ Ա (19-րդ դար), կնիք՝ 68բ (1801 թ․, Զաքարիա վրդ․):
## Բովանդակություն
* Յակ․ Նալևան Քարոզգիրք Սևկունդոսի։
* Յովհ․ Որոտնեցւոյ Վերլուծութիւն Պորփիւրի դժուարալուծիցն։

## Ծանոթագրություններ

Կատեգորիա:Մատենադարանի ձեռագրեր
Չադան

**Չադան**, քաղաք Ռուսաստանի Տիվայի հանրապետությունում։ Չադանում է ծնվել Ռուսաստանի պաշտպանության նախարար, բանակի գեներալ Սերգեյ Շոյգուն։

## Ծանոթագրություններ

Կատեգորիա:1873 թվականին հիմնադրված բնակավայրեր
Ժողովածու (787)

**Ժողովածու** (787), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 14րդ դարում  Սարգիս գրիչի կողմից։ Գրված է թղթի վրա, որը ունի 24,3×16,3 չափս։ Ձեռագիրը կազմված է 363 թերթից։ Գրված է միասյուն, բոլորգիրով։ Ունի կիսախորան, լուսանցազարդ մանրանկարներ։ Պահպանակը ունի 1 էջ, գրված է մագաղաթիի վրա՝ բոլորգիրով։ Կազմը՝ կաշեպատ տախտակ դրոշմազարդ, աստառը՝ մանիշակագույն մետաքս։ Հիշատակարաններ՝317բ, 348բ, 356բ O:

## Բովանդակություն
*Վարք Հարանց։
*Խրատք(Բարսեղ, Մակարիոս, Եփրեմ, Ամոն, Ան․ Շիրակացի, Յովհ․ Մանդակունի, Նեղոս)։
*Հարցումն Աշոտայ և պատասխանիք եզնկայ։

## Ծանոթագրություններ

Կատեգորիա:Մատենադարանի ձեռագրեր
Հրաշքներ (ֆիլմ,1989)

**«Հրաշքներ»** (չինարեն 奇蹟,  ), 1989 թվականի ֆիլմ, ռեժիսոր՝ Ջեքի Չան։ Այլ աղբյուրներում հանդիպում է **Հոնկոնգի կնքահայրը**,  **Ավագ եղբայր** և այլ անվանումներով։

## Սյուժե
Լավ կյանք որոնելով՝ Չարլին (Ջեքի Չանը) մեկնում է Հոնկոնգ, որտեղ նրան միանգամից խաբում է մի խարդախ, ինչի հետևանքով Չարլին կորցնում է իր վերջին գրոշները։ Իր վերջին գումարը տալիս է աղքատ առևտրականի վարդերի համար, որոնք նրան հաջողություն պետք է բերեին։ Եվ «երջանիկ» իրադարձությունը երկար սպասեցնել չթողեց։ Չարլին դարձավ 2 մաֆիոզների փոխհրաձգության ակամա վկան և փամփուշտից փրկում է գանգստերական խմբի պարագլխին։ Մահանալով մաֆիայի պարագլուխը նշանակում է Չարլիին իր ժառանգորդը և մաֆիայի Ավագ եղբայրը։

## Մրցանակներ
Hong Kong Film Awards (1990)
* «Լավագույն տղամարդու դեր» - Ջեքի Չան
* «Լավագույն նկարիչ-բեմադրող» - Էդի Մա
* Լավագույն մոնտաժ - Փիթեր Չուն

## Ծանոթագրություններ

Կատեգորիա:1989 ֆիլմեր
Կատեգորիա:Հոնկոնգյան ֆիլմեր
Կատեգորիա:Ջեքի Չանի ֆիլմեր
Կատեգորիա:Ֆիլմեր, որոնց գործողությունները տեղի են ունենում 1930-ականներին
Պիետա (այլ կիրառումներ)

*Պիետա (Միքելանջելո), Միքելանջելոյի ստեղծագործությունը, որը գտնվում է Վատիկանի Սուրբ Պետրոս տաճարում։
*Պիետա (ֆիլմ), ռեժիսոր Կիմ Կի Դուկի 2012 թվականին նկարահանած հարավկորեական քրեական դրամա։
*Պիետա (Տիցիան), Վերածննդի դարաշրջանի իտալացի նկարիչ Տիցիանի վերջին կտավը։
Ժողովածու (488)

**Ժողովածու** (488), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 488 թվի տակ։ Ձեռագիրը գրվել է 1295 թվականին ենթադրաբար Կիրակոս գրիչի կողմից ենթադրաբար Սկևռայում։ Ստացողը եղել է վարդանը։ Գրված է թղթի վրա, որը ունի 24.2×16 չափս։ Ձեռագիրը կազմված է 129 թերթից։ Գրված է միասյուն, բոլորգրով։ Կազմը՝ կաշեպատ ստվարաթուղթ։ Հիշատակարան գրչի՝ 128բ, նորոգողի՝ 129բ (17-րդ դարում)։
## Բովանդակություն
* Մխիթար Գոշի դատաստանագիրք։
* Գլուխք ի Մովսիսական օրինաց։
* Համառոտ ժողովումն օրինաց։
* Ընտրութիւն յօրինացն քազաքականաց։
* Շնորհալւոյ Վասն Խնամութեան։
* Վասն աստիճանաց ազգականութեան։

## Ծանոթագրություններ

Կատեգորիա:Մատենադարանի ձեռագրեր